## Pravilnik o minimalnim uvjetima za Ugovor o naukovanju

### NN 62/2002 (28.5.2002.), Pravilnik o minimalnim uvjetima za Ugovor o naukovanju

# MINISTARSTVO ZA OBRT, MALO I SREDNJE PODUZETNIŠTVO

1092

Na temelju članka 46. stavka 2. Zakona o obrtu (»Narodne novine«, br.
77/93, 90/96 i 64/01) nakon prethodno pribavljena mišljenja Hrvatske obrtničke
komore, ministar za obrt, malo i srednje poduzetništvo donosi

## PRAVILNIK

### O MINIMALNIM UVJETIMA ZA UGOVOR O NAUKOVANJU

Članak 1.

Ovim Pravilnikom propisuju se
minimalni uvjeti za ugovor o naukovanju. Ugovor o naukovanju sklapaju, radi
izvođenja prak­tičnog dijela naukovanja kod obrtnika ili u trgovačkom društvu
(u daljnjem tekstu: obrtnik) obrtnik kod kojeg se izvodi naukovanje i naučnik
odnosno njegov roditelj ili staratelj.

Članak 2.

Minimalni uvjeti koje mora
sadržavati ugovor o naukovanju propisani su odredbama o minimalnim uvjetima za
ugovor o naukovanju, koje su navedene u prilogu ovog Pravilnika i čine njegov
sastavni dio.

Članak 3.

Evidenciju ugovora o
naukovanju vodi Hrvatska obrtnička komora.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 133-02/02-02/14
Urbroj: 515-01/02-2
Zagreb, 20. svibnja 2002.

Ministar
**Željko Pecek**, v. r.

if !supportEmptyParas endif

ODREDBE O MINIMALNIM
UVJETIMA ZA UGOVOR O NAUKOVANJU

if !supportEmptyParas endif

Temeljem članka 46. stavka 1.
Zakona o obrtu (»Narodne novine«,
br. 77/1993, 90/1996 i 64/01) obrtnik – trgovac pojedinac – trgovačko društvo.

(u daljnjem tekstu obrtnik):
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

koji posjeduje
dozvolu (licencu) broj: \_\_\_\_\_\_\_\_ za izvođenje praktičnog dijela
naukovanja, izdanu od Hrvatske obrtničke komore \_\_\_\_\_\_\_\_\_\_\_\_\_\_\_\_\_\_\_\_\_

i naučnik-ca
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG \_\_\_\_\_\_\_\_,
rođen-a \_\_\_\_\_\_\_\_ godine u \_\_\_\_\_\_\_\_ državljanin-ka \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

zastupan-a po roditelju/staratelju
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iz
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -

sklapaju:

if !supportEmptyParas endif

UGOVOR O NAUKOVANJU

za
zanimanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Članak 1.

Obrtnik se obvezuje da će ostvarivati
program praktičnog dijela naukovanja prema izvedbenom planu i programu, koji u
suradnji s obrtnikom i sa stručnim suradnikom za obrazovanje Hrvatske obrtničke
komore izrađuje nastavnik srednje strukovne škole u kojoj se izvodi nastava
stručno-teoretskog dijela naukovanja (u daljnjem tekstu: škola).

Članak 2.

Obrtnik se obvezuje da će
praktični dio naukovanja ostvarivati u skladu s odredbama Pravilnika o načinu
izvođenja programa naukovanja i osposobljavanja za vezane obrte te o pravima,
obvezama, praćenju, vrednovanju i ocjenjivanju naučnika (»Narodne novine« br.
29/02).

Članak 3.

Obrtnik se obvezuje
organizirati ostvarivanje nastavnog programa tako da naučniku omogući redovito
pohađanje nastave svih dijelova obrazovnog programa**.**

Tijekom školske godine
naučniku se osigurava 45 radnih dana odmora, u skladu s kalendarom rada škole
koji utvrđuje ministar prosvjete i športa.

Članak 4.

Obrtnik se obvezuje da će
praktični dio naukovanja koji se izvodi u obrtničkoj radionici organizirati u
skladu s radnim vremenom obrta i s utvrđenim godišnjim planom i programom rada
škole.

Članak 5.

Obrtnik se obvezuje da će
tijekom naukovanja naučniku isplaćivati mjesečnu naknadu i to: u prvoj godini
naukovanja 15 %, u drugoj godini 20 %, u trećoj godini 25 %, a u četvrtoj
godini naukovanja 30% prosječne neto plaće ostvarene u prethodnoj godini u
gospodarstvu Republike Hrvatske.

Naknada iz stavka 1. ovog
članka isplaćuje se za ostvareno radno vrijeme planirano izvedbenim planom i
programom naukovanja za godinu u kojoj se naknada isplaćuje.

Članak 6.

Obrtnik se obvezuje da će za
ostvarivanje praktičnog dijela naukovanja koji izvodi u svom obrtu obavljati
zadaće majstora – stručnog učitelja, ili da će za majstora – stručnog učitelja imenovati
zaposlenog radnika koji udovoljava propisanim uvjetima.

Članak 7.

Obrtnik je odgovoran za:

– ostvarivanje programa
praktičnog dijela naukovanja koji se izvodi u obrtu,

– kontinuirano praćenje,
vrednovanje i ocjenjivanje postignutih rezultata naučnika za ugovoreni dio
programa,

– osiguravanje i provođenje
propisanih mjera zaštite na radu i mjera sigurnosti, za vrijeme ostvarivanja
praktičnog dijela naukovanja u obrtu,

– suradnju sa školom i za
informiranje škole o obrazovnim i odgojnim postignućima naučnika,

– vođenje propisanih
evidencija,

– izvršavanje drugih obveza
koje proizlaze iz zakonskih i drugih propisa kojima se propisuje naukovanje.

Članak 8.

Obrtnik se obvezuje da će za
ugovoreni dio naukovanja, kontrolne ispite i pomoćnički ispit, ako se održavaju
u njegovom obrtu ili radilištu, osigurati za to potrebne materijale, strojeve,
uređaje i alate te odgovarajuće mjere higijensko tehničke zaštite.

Izrađeni predmeti ili
vrijednosti pruženih usluga pripadaju obrtniku.

Članak 9**.**

Naučnik se obvezuje da će
redovito pohađati nastavu općeobrazovnog, stručno-teorijskog i praktičnog
dijela programa te da će ispunjavati obveze koje proizlaze iz pravila škole i
obrta.

Naučnik se obvezuje da će se
na praktičnom dijelu naukovanja pridržavati propisane radne i tehnološke
discipline te da će prema nalogu i uputama majstora – stručnog učitelja:

– pridržavati se propisanog
radnog vremena,

– obavljati poslove i radne
zadaće koje proizlaze iz programa naukovanja,

– racionalno koristiti
materijale i energiju, prema uputama majstora-stručnog učitelja,

– pažljivo koristiti alate,
strojeve i uređaje, u skladu s propisanim režimom rada,

– pridržavati se zadanog
redoslijeda radnih operacija i faza rada,

– uredno voditi propisanu
dokumentaciju za praktični dio naukovanja,

– ostvarivati i druge radne zadaće, primjerene zanimanju za koje se
školuje.

Članak 10.

U slučaju nepridržavanja obveza iz članka 9. ovog Ugovora, prema
naučniku će se primjenjivati mjere propisane odredbama Pravilnika o načinu
ostvarivanja programa naukovanja i stručnog osposobljavanja za vezane obrte te
o pravima, obvezama, praćenju, vrednovanju i ocjenjivanju učenika.

Članak 11.

Ugovor o naukovanju može se raskinuti:

1. sporazumno:

– ako u probnom roku, ne duljem od mjesec dana, obrtnik utvrdi da ne postoje
objektivne pretpostavke za uspješno naukovanje,

– ako naučnik, roditelj naučnika ili staratelj utvrde da naučnik ne može
savladavati program za zanimanje za koje se školuje,

– u drugim slučajevima o kojima se suglase obrtnik i naučnik odnosno
njegov roditelji ili staratelj,

2. krivnjom naučnika:

– ako naučnik ne ispunjava obveze regulirane ovim Ugovorom, propisima
škole i drugim propisima o naukovanju,

3. krivnjom obrtnika.

– ako je obrtniku oduzeta dozvola (licenca) za izvođenje praktičnog
dijela naukovanja

– ako majstor-stručni učitelj ne ostvaruje izvedbeni program praktičnog
dijela naukovanja.

Članak 12.

Obrtnik i naučnik odnosno roditelj/staratelj naučnika obve­zu­ju se da
će se u slučajevima raskida ugovora o naukovanju pri­državati odredbi članka
10. Pravilnika o načinu izvođenja programa naukovanja i osposobljavanja za
vezane obrte te o pravima, obvezama, praćenju, vrednovanju i ocjenjivanju
naučnika

Članak 13.

Ako se ugovor o naukovanju ne raskine sporazumno, odluku na zahtjev
zainteresirane strane donosi Hrvatska obrtnička komora.

Ako se spor ne može riješiti u skladu sa stavkom 1. ovog članka, o sporu
će riješiti nadležni sud.

Članak 14.

Ovaj Ugovor primjenjuje se od početka školske godine ---- do završetka
naukovanja, odnosno najdulje do ---- godine.

Članak 15.

Ugovor se smatra zaključenim kada ga potpišu ugovorne strane, a stupa na
snagu danom predaje na registraciju u Hrvatsku obrtničku komoru.

Članak 16.

Ovaj Ugovor je sklopljen u četiri (4) istovjetna primjerka, od kojih po
jedan pripada svakoj ugovornoj strani, školi u koju je učenik upisan i
Hrvatskoj obrtničkoj komori.

      Roditelj ili staratelj                                                        Obrtnik

––––––––––––––––––––                                ––––––––––––––––––––––––––

                                                                                                M. P.

Naziv škole:
––––––––––––––––––––––––––

Datum upisa
––––––––––––––––––––––––––

u školu:
––––––––––––––––––––––––––

if !supportEmptyParas endif

if !supportEmptyParas endif

                                                                            Ravnatelj
škole:

                              \_\_\_\_\_\_\_\_\_\_\_\_\_\_\_\_\_\_\_\_\_\_\_

                                                     M. P.

Datum evidentiranja Ugovora u Hrvatskoj

obrtničkoj komori
\_\_\_\_\_\_\_\_\_\_\_\_\_\_\_\_\_\_\_\_\_

Broj Ugovora:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis odgovorne osobe:

                             \_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. P.

Pravilnik, NN 62/2002-1092